Siphelile isiteleka samabhasi eGautrain | News24Siphelile isiteleka samabhasi eGautrainJohannesburg - Abashayeli bamabhasi asebenzisana neGautrain bavumile ukubuyela emsebenzini ngoLwesihlanu, ngemuva kwamahora ambalwa bengenele isiteleka, kusho inkampani ebhekele ukusebenza kweGautrain iBombela."Wonke amabhasi asesebenza njengokujwayelekile," kusho isikhulumi seBombela u-Errol Braithwaite.Abanye abashayeli bangenele isiteleka esingekho emthethweni eGoli ngoLwesihlanu ekuseni, befuna amaholo angcono.Ngasekuqaleni kwesonto, abashayeli beRea Vaya bashiya abagibeli besele dengwane izinsuku ezine eGoli.Babefuna kuyekwe indaba yokuqasisa ngabasebenzi, kubuyekezwe indlela yokuziphatha, abasebenzi abadala bazikhethele izikhathi zokusebenza, kuphinde kubandakanywe inyunyana uma abasebenzi abasha baziswa ngemigomo yokusebenza nokunye.Abashayeli bamabhasi eRea Vaya kulindeleke babuyele emsebenzini ngoLwesihlanu.
